Plasta planedo

Plastic Planet estas kineja esplora dokumentario de aŭstra reĝisoro Werner Boote. La filmo montras, kiel plasto fariĝis minaco al la tuta tero.

 Enhavo 
Komence la reĝisoro retrospektas al sia infaneco, al sia avo, kiu estis produktisto de plasto en epoko, kiam tio estis rara. Kaj li alvenas en nia mondo, kiu abundas de plastaĵoj ĉie.

Reĝisoro Boote kiel intervjuisto, vojaĝas tra la mondo kaj enketas ĉie, kiel homoj vivas meze de plastaĵoj, li enketas aŭstrajn familiojn en iliaj domoj, li enketas familiojn en Usono kaj familiojn en tute simplaj kabanoj en Kolkato.

Li intervjuas reprezentantojn de la plastoindustrio kaj sciencistojn, kiuj esploris la san-danĝerigajn aldonojn de plasto (ekz-e moligencojn), kiuj troviĝas en plastaj boteloj samkiel en suĉiloj por beboj, kiuj tiel rekte estas trinkataj kaj manĝataj.

Apartan atenton li donas al bisfenolo A (BPA), la baza komponanto de polikarbonato, ĝi efikas kiel virina hormono (estrogeno, t.e. ĉe bestoj kaj homoj la viraj individuoj perdas sian fekundecon, ili viriniĝas). Ĉiuj homoj sorbas ĝin, ĉu per manĝo, ĉu per trinkado, ĉu per aerspirado.

La filmo emfazas, ke ĉiu entrepreno bonege gardas sian sekreton, kiujn komponaĵojn ili uzas por la produktado de siaj plastoj, tiel ke la konsumantoj normale tute ne povas ekscii, el kio la produktoj fakte konsistas, kaj kompreneble tute ne scias pri eventualaj danĝeroj kaj riskoj.

eta|maldekstra|Oceana rubokirlo en norda Pacifiko
Samtempe la filmo priskribas, kiugrade plasto ĉeestas ĉie-ĉie en nia vivo, kiugrade plasta rubaĵo jam troviĝas en la plej foraj lokoj de la tero - en la maroka dezerto, en oceana rubokirlo , kie la pecetoj de disfalanta plastaĵo estas manĝataj kvazaŭ planktono, mortiga „planktono“, kiu venenigas la manĝintojn.

 Kritiko pri la faktoj prezentataj 
Plurloke la filmo sugestas, ke la tipaj plastaj boteloj konsistas el polikarbonato (PC), kvankam fakte ili konsistas el Polietilentereftalato (PET). PC hodiaŭ raras kiel materialo por suĉboteloj, kie ĝi - pro la konata problemo pri bisfenolo A - kutime estas anstataŭata per PP aŭ PE.

 Produktado de la filmo 
eta|La reĝisoro Werner Boote dum la inaŭgura prezento de la filmo, sept. 2009
Inter 2005 kaj 2008 la filmigo okazis en
• Innsbruck • Grand Junction • Venecio (Porto Marghera: Intervjuo kun prokuroro Felice Casson - vidu: (skandalo Gladio - pri PVC-venenigo de 157 laboristoj en Marghera) • Londono • Finnlando • Vieno • Japanio (Tokio, Tsushima, Minamata Urbo, Kumamoto) • Ĉinio (Ŝanhajo) • Barato (Kolkato) • Usono (Los Angeles, Pullman, Cincinnati, Columbia) • Pazifika oceano • Maroko • Ugando (Kampala) • Germanio (Düsseldorf, Guben) • Italio (Novara), Belgio (Bruselo, Waterloo) • Aŭstrio (Dachstein, Vieno).
La filmo estis inaŭgure prezentata en Vieno la .

 Plia literaturo, fontoj 
 Informoj pri moligencoj  Mediprotekta oficejo, Germanio (.pdf; 181 kB)
 Informoj pri DINP - Diisononylphthalat  www.DINP.com
 Informoj pri DIDP - Diisodecylphthalat www.DIDP.com

 Eksteraj ligiloj 

 Esperante: Plasta Planedo (antaŭfilmo) ĉe EoFreiburg (YouTube)

 Oficiala ttt-ejo 
 Werner Boote
 Listo de ligiloj: Efikoj de plasto al la homo
 Informoj pri moligencoj www.plasticisers.org 
 Detalaj informoj pri ftalato www.phthalates.com 

Kategorio:Filmoj aperintaj en 2008
Kategorio:Aŭstraj filmoj
Kategorio:Germanaj filmoj
Kategorio:Dokumentaj filmoj